Na osnovu člana 15 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Sl. list CG“, br. 41/18) Ministarstvo poljoprivrede, šumarstva i vodoprivrede upućuje

**JAVNI POZIV**

**Za učešće u javnoj raspravi o Nacrtu Zakona o strukturnim mjerama i dodjeli državne pomoći u ribarstvu i akvakulturi**

Građanima, naučnoj i stručnoj javnosti, državnim organima, strukovnim udruženjima, političkim subjektima, nevladinim organizacijama, međunarodnim organizacijama, medijima i svim drugim zainteresovanim licima, organizacijama i zajednicama, da se uključe u javnu raspravu i daju svoj doprinos u razmatranju Nacrta Zakona o strukturnim mjerama i dodjeli državne pomoći u ribarstvu i akvakulturi.

Donošenje novog Zakona o strukturnim mjerama i dodjeli državne pomoći u ribarstvu i akvakulturi neophodno je radi usklađivanja sa pravnom tekovinom Evropske unije u cilju primjene programa podrške za sektor ribarstva, uz podjelu nadležnosti i uspostavljanje procedura kakve su definisane propisima EU. Imajući u vidu navedeno, predloženo zakonsko rješenje doprinijeće razvoju ribarskog sektora i stvoriti bolje uslove za dodjelu sredstava podrške korisnicima.

Javna rasprava će trajati 20 dana od dana objavljivanja Javnog poziva na internet stranici Ministarstva poljoprivrede, šumarstva i vodoprivrede [www.mpsv.gov.me](http://www.mpsv.gov.me) i portalu e uprave [www.euprava.me](http://www.euprava.me)

Zainteresovani subjekti svoje primjedbe, predloge i sugestije na Nacrt Zakona o strukturnim mjerama i dodjeli držaavne pomoći u ribarstvu i akvakulturi mogu dostaviti Ministarstvu poljoprivrede, šumarstva i vodoprivrede, Rimski Trg br. 46, 81 000 Podgorica u pisanom obliku putem pošte, lično ili u elektronskom obliku na e- mail adresu: katarina.burzanovic@mpsv.gov.me, na obrascu br. 4 „Primjedbe, predlozi i sugestije“.

Ministarstvo poljoprivrede, šumarstva i vodoprivrede će razmotriti sve pristigle primjedbe, predloge i sugestije i nakon toga sačiniti i objaviti Izvještaj o sprovedenoj javnoj raspravi na internet stranici ministarstva i portalu e - uprave, u roku od 15 dana od dana završetka javne rasprave.

Prilozi:

* Javni poziv za učešće u javnoj raspravi o Nacrtu Zakona o strukturnim mjerama i dodjeli državne pomoći u ribarstvu i akvakulturi;
* Nacrt Zakona o strukturnim mjerama i dodjeli državne pomoći u ribarstvu i akvakulturi;
* Program javne rasprave (Obrazac 3) i
* Primjedbe, predlozi i sugestije (Obrazac 4)